जिले में जल्द होगी स्पोर्ट्स एकेडमी की स्थापना : डीसी
प्रेसवार्ता मंे मौजूद डीसी पेयजल विभाग ईई।
भास्कर न्यूज | कोडरमा
जिलेमें फुटबॉल एथलेटिक्स को बढ़ावा देने के लिए जल्द स्पोर्ट्स एकेडमी की स्थापना की जाएगी। इसकी स्थापना को लेकर जेजे कॉलेज का चयन किया गया है। यह जानकारी उपायुक्त संजीव कुमार बेसरा ने दी। उन्होंने बताया कि जिला लाइब्रेरी की स्थापना के लिए सीडी बालिका उच्च विद्यालय के खाली पड़े पुराने भवन पर विचार किया जा रहा है। उन्होंने बताया कि आठ मार्च को महिला दिवस पर महिलाओं के सामाजिक, आर्थिक, सांस्कृतिक, राजनीतिक और शौचालय निर्माण में महत्वपूर्ण भूमिका का निभाने वाली महिलाओं को सम्मानित किया जाएगा। इसके लिए जिला प्रशासन ने आठ मार्च को झुमरीतिलैया स्थित शिववाटिका में बदलाव के लिए साहसिक बनो विषय पर सेमिनार का आयोजन किया है। उन्होंने बताया कि पंचायती राज व्यवस्था के तहत चुनकर आई महिला जनप्रतिनिधियों की मौके पर उपलब्धियों को प्रदर्शित करते हुए महिला सशक्तिकरण कार्यक्रम को और अधिक सशक्त बनाने को लेकर विभिन्न कार्यक्रमों का आयोजन किया जाएगा।
hin_Deva hin_Deva mar_Deva hin_Deva